Техничка спецификација
Израда пројектно-техничке документације за изградњу фотонапонске електране снаге до 50 kW


Предметна услуга израде пројектно-техничке документације за потребе исходовања одобрења за градњу према одговарајућим одредбама закона о планирању и изградњи мора да обухвати следеће елементе:

-	Израда техно-економске анализе за потребе сагледавања оправданости инвестиције за електрану снаге до 50 kW на крову објекта факултета која садржи прелиминарно техничко решење и параметарску анализу финансијских показатеља пројекта;
· Услуга саветовања у поступку исходовања техничких услова за пројектовање и прикључење електране снаге до 50 kW на крову објекта од релевантних имаоца јавних овлашћења, у складу са правилницима који прописују релевантне процедуре;
· Услуга вођења поступка пред надлежним оператором дистрибутивног система у процесу исходовања услова за пројектовање и прикључење електране у статусу купац-произвођач снаге до 50 kW на крову објекта;
· Услуга саветовања и вођења поступка пред надлежним институцијама у процесу исходовања локацијских услова преко ЦИС (ЦЕОП) система, укључујући све административне активности и припрему захтева у процесу обједињене процедуре, као и ван обједињене процедуре тамо где релевантни правилници то захтевају; 
· Анализа могућих тачака за прикључење ФН електране снаге до 50 kW на крову објекта у оквиру постојеће инсталације факултета, предлог тачке прикључења и потенцијално неопходне адаптације мерно-прикључног места која мора обухватити минимално следеће:
· Обилазак потенцијалних мерних места и сагледавање генералног стања прикључака,
· Мерење параметара техничких капацитета (оптерећења) потенцијалних мерних места и параметара квалитета електричне енергије,
· Анализа мерених података и предлог решења за прикључење, укључујући предлог адаптације (санације) мерног места,
· Предлог решења за спровођење напојних водова од ФН електране до места прикључења, а све у складу са нормативима који уређују ову област за посебне врсте објеката (Објекти В категорије – Зграде , захтевни објекти) и област заштите од пожара (Објекти Факултета);
· Израда комплетне пројектно-техничке документације неопходне за исходовање одобрења за градњу (извођење радова) електране снаге до 50 kW на крову објекта факултета према релевантним одредбама Закона о планирању и изградњи, а у свему према одредбама Правилника о садржини, начину и поступку израде и начину вршења контроле техничке документације према класи и намени објеката;
· Пројектно-техничка документација мора да садржи све неопходне елементе према Закону, Правилницима, Стандардима, Техничким правилима и правилима струке којима се уређује предметна област а посебно:
  Дефинисање инсталисане снаге соларне фотонапонске електране са прорачуном очекиване производње у складу са условима и могућностима локације,
  Анализа потенцијала сунчевог зрачења,
  Анализа могућности прикључења на ЕД мрежу према условима надлежне Електродистрибуције,
  Прорачун трајекторије кретања сунца,
  Прорачун инсолације на предметној локацији,
  Израда и приказ техничког решења са фиксним конструкцијским системима,
  Приказ 3Д модела,
  Прорачун сенки редова панела,
  Избор и приказ постављања панела,
  Провера техничких могућности и карактеристика кровне равни за пријем предвиђених капацитета,
  Анализу предвиђених техничких мера заштите од пожара према класификацији објеката из Правилника о техничким нормативима за заштиту од пожара стамбених и пословних објеката и објеката јавне намене,
 Избор инвертора и конфигурација електране (повезивање панела и инвертора),
Анализа техничких каратеристика материјала и опреме која се уграђује;
-	Услуга саветовања и вођења поступка пред надлежним институцијама у процесу исходовања релевантних докумената (према Закону) којима се одобрава изградња (извођење радова).
-        Израда пројектно-техничке документације за потребе извођења радова на монтажи опреме и извођењу радова на изградњи фотонапонске електране снаге до 50 kW на крову објекта.
· Пројектно-техничка документација мора да садржи све неопходне елементе према Закону, Правилницима, Стандардима, Техничким правилима и правилима струке којима се уређује предметна област а посебно:
· Технички опис, диспозицију и шему повезивања опреме. Усаглашеност изабране опреме ће бити проверене кроз одговарајуће прорачуне и применом одговарајућих софтверских решења. Диспозиција и шема повезивања опреме ће бити поткрепљена одговарајућим графичким прилозима. Биће приказан распоред и исправна позиција свих елемената ФН електране као и њихове међусобне везе. Диспозиција опреме ће бити верификована спровођењем анализе сенчења у софтверском алату PVSYST, 
· Начин повезивања ФН електране на електроенергетски систем у складу са условима за израду техничке документације издатим од стране надлежне Електродистрибуције,
· Технички опис, диспозицију и начин постављања носеће конструкције ФН панела,
· Оптимизацију предложеног решења носеће конструкције ФН панела који је базиран на конкретним карактеристикама кровне покривке на којем се планира изградња ФН електране,
· Прорачун носеће конструкције ФН панела.

-        Понуђач је дужан да обезбеди лице за комуникацију са наручиоцем које ће бити континуално доступно наручиоцу за све информације везане за израду пројектно-техничке документације, као и за потребе презентације пројекта / фаза пројекта пред наручиоцем. Систем обавештавања о раду и напретку у изради пројектно-техничке документације ће се радити у складу са договором.
-        Рок за припрему захтева за исходовање релеваних услова и покретање поступка пред имаоцима јавних овлашћења је 10 дана од дана потписивања уговора.
-        Рок за израду предметне техничке документације је 30 дана од дана потписивања уговора.
Начин плаћања у  складу са Уговором, у року од 30 (тридесет) дана од дана примљене пројектно-техничке документације.


Обавезе наручиоца   
Наручилац је у обавези да обезбеди сву претходну пројектну документацију коју поседује,  да прати динамику и уплаћује потребне таксе. 

Општи услови
Предметна документација треба да буде изведена у складу са важећом законском регулативом: Законом о планирању и изградњи, Законом о заштити од пожара и Правилником о садржини и начину израде техничке документације за објекте високоградње, Такође, пројектна документација треба да буде усклађена са техничким нормативима, са стандардима и нормама квалитета, да постоји међусобна усклађеност свих делова техничке документације, претходне и новопројектоване, да буде у складу са резултатима претходно изведених електроинсталатерских и других радова у објекту и у складу са достављеном потребном пратећом документацијом коју пројектант буде захтевао од наручиоца.
Предметна документација и пратеће услуге треба да буду изведени правовремено, по правилима струке, у складу са потребама Инвеститора, важећим законским актима, техничким прописима и уобичајеним инжењерским процедурама.

Додатни и посебни услови
1. Понуђач мора бити уписан у регистар привредних субјеката за пројектовање предметне врсте објеката
2. Понуђач мора имати најмање 2 референце из области оцене економске оправданости и пројектовања соларних фотонапонских електрана на крову објекта укупне снаге веће од 500 kW, од којих свака појединачна мора имати снагу већу или једнаку 50 kW у претходних 5 година.
3. Понуђач мора имати најмање:
       2 инжењера електро струке са одговарајућом лиценцом (лична лиценца 350 односно решење ЕП-05-01), од којих барем један инжењер има 5 референци у оптимизацији димензионисању и изобру опреме и пројектовању соларних (ФН електрана) на крову објекта и учествовао је у пројектовању минимално 1 електране на крову објекта В категорије – зраде, захтевни објекти (према Правилнику о класификацији објеката), односно на крову објекта минималне категорије П6 (Према правилнику о техничким нормативима за заштиту од пожара стамбених и пословних објеката и објеката јавне намене) за који је исходована употребна дозвола.

       2 инжењера грађевинске струке са одговарајућом лиценцом (лична лиценца 310 или  односно решење ГП-04-01 или ГП 04-04), од којих барем један инжењер има 3 референце у оптимизацији димензионисању и изобру опреме и пројектовању соларних (ФН електрана) на крову објекта и учествовао је у пројектовању минимално 1 електране на крову објекта В категорије – зраде, захтевни објекти (према Правилнику о класификацији објеката), односно на крову објекта минималне категорије П6 (Према правилнику о техничким нормативима за заштиту од пожара стамбених и пословних објеката и објеката јавне намене) за који је исходована употребна дозвола.

       1 инжењера са одговарајућом личном лиценцом за израду документације у области енергетске ефикасности зграда (лична лиценца 381 односно решење ЕЕ 12-01)
       1 инжењера са одговарајућом личном лиценцом за израду главног пројекта заштите од пожара
      1 стручњака за израду економских и финансијских анализа (одговарајуће економске струке)
4. Понуђач мора да користи савремене комерцијалне софтверске алате за израчунавање соларног енергетског потенцијала и производњу електричне енергије и оптимизацију таквих система, и то најмање
   5 лиценци за софтверски алат за обраду текста и обраду података у табели (нпр. MS Office)
     5 лиценци за софтверске алате за израду графичких подлога система – CAD softveri (нпр. AutoCad)
     1 лиценцу за софтверски алат за израду електричних погонских шема (нпр. Eplan)
1 лиценца за софтверски алат за анализу потенцијала соларног зрачења и процену производње ФН система.


5. Понуђач мора да користи савремене мерне уређаје за процену техничких капацитета и оцену параметара квалитета електричне енергије у електричној инсталацији, и то најмање:
3 уређаја, који поседују одогварајуће атесте (потврде) акредитоване лабораторије, за дуготрајно и обраду података електричних параметара, снаге и праматеара квалитета електричне енергије на изводу и то: трофазно мерење у различитим конфигурацијама мреже, мерење виших хармоника напона и струје до 50 реда, мерење учестаности, мерење ефективне вредности напона и струје, мерење активне, реактивне и привидне снаге, мерење фликера и фактора сметњи узрокованих фликерима, мерење фактора снаге,
1 уређај, који поседују одговарајуће атесте (потврде) акредитоване лабораторије, за мерење стања заштите од индиректног додира инсталације на изводу.
6. Понуђач је обавезан да у договору са наручиоцом пре подношења понуде изврши облизак локације која је предвиђена за изградњу фотонапонске електране на крову објекта снаге до 50 kW. Обилазак се организује уз претходну најаву минимум 1 дан раније контак особи задуженој за спровођење поступка јавне набавке.

